ก.พาณิชย์ จับมือเอกชน ชวนช็อปผลิตภัณฑ์อีสาน สร้างรายได้ชุมชน
พาณิชย์ ดึงภาคเอกชน และห้างค้าปลีก จับคู่เจรจาการค้า สนับสนุนสินค้าท้องถิ่น สร้างรายได้ให้ชุมชน ชู อุบลโมเดล เป็นจังหวัดต้นแบบวันที่ 7 ส.ค. นายฉัตรชัย ศักดิ์ศิลปชัย ผู้ตรวจราชการกระทรวงพาณิชย์ กล่าวว่า กระทรวงพาณิชย์ โดยสำนักงานพาณิชย์จังหวัดอุบลราชธานี ร่วมกับจังหวัดอุบลราชธานี ได้จัดงาน E-San Organic & Natural Shop ระหว่างวันที่ 5-9 สิงหาคม 2563 ณ ลานโปรโมชั่น ชั้น 1 ศูนย์การค้าเซ็นทรัลพลาซา อุบลราชธานี เพื่อเชื่อมโยงเครือข่ายการค้าภาคตะวันออกเฉียงเหนือ กระตุ้นเศรษฐกิจในท้องถิ่น สร้างรายได้ให้ชุมชน ซึ่งจังหวัดอุบลราชธานี ถือเป็นแหล่งผลิตสินค้าอินทรีย์ที่สำคัญของประเทศ มีผลิตภัณฑ์ทางด้านอินทรีย์จากพืช ประมง ปศุสัตว์ ที่หลากหลายและมีศักยภาพ สามารถสร้างรายได้ประชาชนอย่างยั่งยืน ซึ่งท่านรองนายกรัฐมนตรีและรมว.พาณิชย์ ได้มอบนโยบายให้ผู้บริหารกระทรวงพาณิชย์ ในการเสริมเศรษฐกิจฐานราก สร้างเศรษฐกิจท้องถิ่นให้มั่งคง เน้นย้ำให้พาณิชย์จังหวัดต้องทำหน้าที่เซลส์แมนนำสินค้าในพื้นที่ เชื่อมโยงภาคเอกชน และแพลตฟอร์มออนไลน์ มาใช้ และช่วยปิดการขายให้ประชาชนด้าน นายชาญยุทธ วันดี พาณิชย์จังหวัด กล่าวว่า เพิ่มเติมว่า สำนักงานพาณิชย์จังหวัดอุบลราชธานี ได้คัดเลือกสินค้าโดยได้แบ่งกลุ่มสินค้าออกเป็นประเภทต่างๆ ประกอบด้วย 1.กลุ่มอาหาร มีทั้งผลผลิตทางการเกษตร และเกษตรแปรรูป เช่น ข้าวหอมมะลิอินทรีย์ แป้งมันสำปะหลังอินทรีย์ ผักออร์แกนิค ผลไม้ อาหาร ประมง อาหารสุก เป็นต้น 2.กลุ่มเครื่องดื่ม เช่น น้ำผักและผลไม้ 3.กลุ่มเครื่องแต่งกาย เช่น ผ้าฝ้ายออร์แกนิค ผ้าไหมย้อมสีธรรมชาติ ผ้าฝ้ายย้อมคราม และผลิตภัณฑ์ที่ใช้ประดับตกแต่งประกอบการแต่งกายที่ทำจากวัสดุทุกประเภทเพื่อความสวยงาม เป็นต้น 4.กลุ่มของใช้ ของตกแต่ง ของที่ระลึก เช่น ผลิตภัณฑ์ที่มีไว้ใช้หรือตกแต่งประดับในบ้าน สถานที่ต่างๆ โดยใช้วัสดุจากธรรมชาติ เป็นต้น และ กลุ่มที่ 5.สมุนไพรที่ไม่ใช่อาหาร เช่น เครื่องสำอางสมุนไพรภายในงานยังมีกิจกรรมต่างๆ อาทิ จัดการแสดงศิลปวัฒนธรรม การแสดงดนตรีและศิลปินดาราที่มีชื่อเสียงและเป็นที่นิยม.
พาณิชย์ ดึงภาคเอกชน และห้างค้าปลีก จับคู่เจรจาการค้า สนับสนุนสินค้าท้องถิ่น สร้างรายได้ให้ชุมชน ชู อุบลโมเดล เป็นจังหวัดต้นแบบ 
พาณิชย์,จับคู่เจรจาการค้า,อุบลโมเดล,สินค้าท้องถิ่น,E-San Organic & Natural Shop,อุบลราชธานี,ฉัตรชัย ศักดิ์ศิลปชัย,ข่าวทั่วไป